Introduktion til Teknik- og Miljøudvalgets ressortområde 
Sagsfremstilling 
10.    Introduktion til Teknik- og Miljøudvalgets ressortområde  
                                                                                                                        Åbent 
Sagsnr.: 326-2014-1179        J.nr.: 00.01.00            Klara Andresen.: 326-2014-5270 
  
[adresse] 
Den nye kommunalbestyrelse er trådt til med virkning fra 1. januar 2014 og har ved sin konstituering nedsat et antal 
fagudvalg, herunder Teknik- og Miljøudvalget. I styrelsesvedtægten for Kalundborg Kommune er det defineret, at 
Teknik- og Miljøudvalget - under iagttagelse af Økonomiudvalgets koordinerende og generelle retningslinjer – 
varetager den umiddelbare forvaltning af kommunens opgaver på planområdet samt teknik-, bygge- og 
ejendomsområdet. Det er Teknik- og Udviklingsdirektørens anbefaling, at udvalget i løbet af den kommende periode 
frem til sommerferien på sine udvalgsmøder mere tematisk gennemgår de forskellige opgaveområder med henblik 
på, at udvalget får et tydeligere indblik i dets ressortopgaver, samt de forskellige vilkår, som eksempelvis 
lovgivningen, der er gældende. 
  
Udvalgets opgaveområde er omfangsrigt, både i forhold til forskellige typer af opgaver og til kompleksiteten i 
opgaverne. Kompetencefordelingen mellem kommunalbestyrelse, fagudvalg og administration er beskrevet i 
kommunens kompetencefordelingsplan. Hertil er der givet en række konkrete delegationer.  
Der arbejdes videre under den gældende kompetencefordelingsplan. Efterhånden som opgaveområderne 
gennemgås i Teknik- og Miljøudvalget vil kompetencefordelingen mellem kommunalbestyrelse, udvalg og 
administration også blive gennemgået.  
  
Udover ovenstående vil Teknik & Miljø også gennemgå de forskellige samarbejdsfora med interesseorganisationer, 
både de formelt nedsatte og andre fora der i praksis arbejdes sammen med. Teknik & Miljø vil foreslå, at emnerne 
bliver taget op i samspil med de typer sager der kommer op på udvalgets dagsorden. 
  
Emnerne/hovedopgaverne er 
Kommuneplanlægning, lokalplanlægning og arkitektur  
Gader og veje, Trafik og parkering  
Grønne områder  
Byggesagsbehandling, byfornyelse og administration af Boligreguleringsloven  
Entreprenørvirksomheden  
Drift og vedligeholdelse af kommunens ejendomme  
Natur og miljøområdet -  godkendelser og tilsyn  
Grundvandsbeskyttelse  
Jordforureningsloven  
Tilslutningstilladelser og nedsivningstilladelser  
Naturpleje og naturfredninger  
Råstofindvinding  
Skovrejsning  
[adresse], vandløbsregulativer og vandløbsgodkendelser  
Affald og genbrug, herunder opgaver vedrørende affaldsplanlægning, affaldsregulativer, etablering og drift af 
indsamlingsordninger.  
Forsyning vand, varme og spildevand, herunder opgaver vedrørende varmeprojekter, varmeplanlægning og 
spildevandsplanlægning. Beslutninger  
Dialogen og samarbejdet med Landliggerudvalget.  
Indstilling til kommunalbestyrelsen vedrørende [adresse] til kommunalbestyrelsen vedrørende Lokalplaner  
Indstilling til kommunalbestyrelsen vedrørende Gebyrer, takster og afgifter indenfor udvalgets område  
Indstilling til kommunalbestyrelsen vedrørende Plejeplaner  
Indstilling til kommunalbestyrelsen vedrørende Trafikplaner  
Indstilling til kommunalbestyrelsen vedrørende Byggemodningsopgaver 
Indstilling til kommunalbestyrelsen vedrørende Josephine Olsen indenfor vej- og stiområdet  
  
BEHANDLING 
Teknik- og Miljøudvalget. 
  
INDSTILLING 
Teknik- og Udviklingsdirektøren indstiller, at udvalget godkender rammerne for introduktionsforløbet og tilkendegiver 
om der er emner, der eventuelt ønskes tidsmæssigt prioriteret. 
  
ØKONOMISKE KONSEKVENSER 
Der er ingen økonomiske konsekvenser ved en drøftelse af Teknik- og miljøudvalgets ressortområde. 
  
  
  
  
Teknik- og Miljøudvalgets møde den 13. januar 2014: 
Udvalget vedtog at godkende Teknik- og Udviklingsdirektørens indstilling. 
